

**Penodi Uwch Safonwr**

**Llwybrau Cymraeg Gwaith**

Rydym eisiau penodi Uwch Safonwr ar gyfer Llwybrau Cymraeg Gwaith. Bydd gofyn i’r ymgeisydd llwyddiannus gydweithio’n agos â’r tîm Llwybrau Cymraeg Gwaith, gan sicrhau bod gofynion y cymhwyster hwn yn cael eu bodloni’n llawn. Disgwylir iddo ef/iddi hi gyfrannu at hyfforddiant safonwyr, gan arwain y broses gymedroli yn y gynhadledd safonwyr. Disgwylir iddo ef/iddi hi hefyd gyfrannu at gyflwyniad y rhaglen DPP a bod yn rhan o’r tîm yn ystod y broses ddyfarnu.

**Cyfrifoldebau Uwch Safonwr**

Mae’r Uwch Safonwr yn gyfrifol am osod y tasgau a gosod y safonau ar gyfer safoni gwaith sy’n cael ei asesu’n fewnol gan y canolfannau. Rhaid i’r Uwch Safonwr wneud y canlynol:

* cynghori ar benodi, hyfforddi ac ailbenodi, lle bo angen, arweinwyr tîm a safonwyr;
* mynychu a goruchwylio’r Cynadleddau Safonwyr a/neu’r cyfarfodydd dethol eitemau safoni fel y bo’n briodol, a hefyd i fynychu cyfarfodydd dyfarnu yn ôl gofynion CBAC;
* goruchwylio gwaith aelodau ei d/thîm ac archwilio safonau marcio’r safonwyr drwy broses samplu;
* monitro safonau holl safonwyr yr uned hon, gan gynnwys, lle bo angen, unrhyw safonwyr cynorthwyol ac arweinwyr tîm, ac i weithredu’n briodol er mwyn sicrhau cywirdeb a chysondeb;
* goruchwylio a chymeradwyo adroddiadau i ganolfannau fydd wedi’u paratoi gan y safonwyr;
* paratoi adroddiad cyffredinol ar yr uned, gan ddilyn ffurf y bydd CBAC wedi’i phennu;
* bod ar gael i wneud gwaith marcio adolygol ar bob sesiwn yn ôl gofynion CBAC mewn perthynas ag Ymholiadau am Ganlyniadau yn ystod y cyfnodau perthnasol.

Mae swydd Uwch Safonwr yn ganolog i weithrediad yr uned unigol, ac oherwydd hynny ar gyfer y pwnc hwn mae angen ymrwymo cryn dipyn o amser i’r gwaith. Mae angen i Uwch Safonwr fod ar gael am o leiaf pum diwrnod y flwyddyn a allai fod yn ystod y tymor, ar benwythnosau ac yn ystod y gwyliau. Bydd tâl rhyddhau o ganolfannau ar gael. Bydd hyn yn galluogi i ddeiliad y swydd fynychu cynhadledd y safonwyr (dau ddiwrnod ar gyfer pob cyfres). Efallai y bydd gofyn i Uwch Safonwyr wneud cyflwyniadau mewn digwyddiadau DPP CBAC hefyd.

I gael gwybod mwy, cysylltwch ag Amanda Griffiths (029) 2026 5480 neu ebostiwch amanda.griffiths@cbac.co.uk Y dyddiad cau i gyflwyno ceisiadau yw **Dydd Llun 27 Medi 2021.**

**Sut i wneud cais**:

Os ydych chi'n dymuno gwneud cais am y swydd, ac **nad ydych yn gweithio** i CBAC ar hyn o bryd, ewch i <https://appointees.wjec.co.uk> a chlicio 'Gwneud Cais i fod yn Arholwr' i lenwi'r ffurflen gais.

**Os ydych chi'n gweithio i CBAC ar hyn o bryd**, mewngofnodwch i'ch cyfrif Porth Rheoli Penodiadau (gan ddefnyddio eich enw defnyddiwr newydd) a chliciwch ar yr eicon 'Fy Nghais' ar yr hafan. Gwnewch yn siŵr eich bod yn ychwanegu rôl Uwch Safonwr Llwybrau Cymraeg Gwaith ar y tab 'maes pwnc', a llenwch feysydd eraill y cais.

Os oes arnoch angen unrhyw gymorth pellach, cysylltwch â:-

|  |  |  |
| --- | --- | --- |
| Rob Reynoldsrob.reynolds@wjec.co.uk0290 265 050 | neu | Katie Robertskatie.roberts@wjec.co.uk02920 265 476 |